ผมมีอาการกินเท่าไหร่ก็ไม่อ้วนครับ ถ้ากินอาหารเข้าไปมาก อาการปวดท้องก็จะมาครับ แล้วก็ท้องเสีย ผมน้ำหนักเท่าเดิมมา 3 ปีละครับไม่เคยเพิ่มเลย อยากรู้ว่าผมต้องกินยาถ่ายพยาธิไหมครับแล้วต้องกินตัวไหนครับ
สวัสดีคะ ปัญหาเรื่องของเรื่องน้ำหนักตัวไม่เพิ่ม มีได้จากหลายสาเหตุค่ะปัญหาหลัก คือ เรื่องของการเผาผลาญของร่างกายที่มากเกินไป เช่น ปัญหาไทรอยด์เป็นพิษ หรือ ร่างกายสามารถที่จะเอาอาหารที่เข้าไปไปใช้ได้หมด หรือ อีกประการหนึ่งคือ การรับประทานอาหารไม่เพียงพอต่อความต้องการของร่างกายค่ะนั้นคือ ปัญหาที่พบได้บ่อยค่ะแต่ปัญหาอื่นที่ต้องมองอีกแง่คือเรื่องของภาวะเจ็บป่วยเรื้อรังอื่นๆ เช่น มะเร็ง ก็ทำให้ไม่สามารถเพิ่มน้ำหนักได้ค่ะ ต้องตรวจเพิ่มเติมค่ะส่วนประวัติที่ให้มาว่ารับประทานอาหารแล้วมีเรื่องของการขับถ่ายออกมาหมดคงต้องดูในเรื่องของการทำงานของระบบต่อมไร้ท่อ และระบบทางเดินอาหารค่ะภาวะที่คิดถึงได้มีดังนี้ค่ะไทรอยด์เป็นพิษ แต่ต้องมีภาวะอื่นๆ ร่วมด้วยเช่น น้ำหนักลด มีปัญหาใจสั่น ก้อนที่คอโตภาวะลำไส้อักเสบ หรือลำไส้แปรปรวน ทำให้ร่างกายไม่สามารถดูดซึมอาหารได้ กินเข้าใจแล้วจะมีการขับถ่ายออกมาตลอดเวลา ซึ่งอาจจะสัมพันธ์กับอาหารที่รับประทาน เช่น ในคนไข้ที่แพ้อาหารพวก นม หรือ ผลิตภัณฑ์จากนมทั้งหลายค่ะภาวะการติดเชื้อปาราสิก หรือ พยาธิก็อาจจะเป็นอีกสาเหตุได้ค่ะ แต่มักจะมีเรื่องภาวะซีด หรือ ขาดสารอาหารร่วมด้วยค่ะ แนะนำตรวจอุจจาระก่อนนะค่ะ ไม่ควรจะซื้อยามารับประทานเองค่ะแนะนำเรื่องรับประทานอาหารให้ครบ ห้า หมู่ ออกำลังกายอย่างสม่ำเสมอค่ะ และควรที่จะพบแพทย์เพื่อตรวจหาสาเหตุเพิ่มเติมค่ะ